Mooste mõisakooli õpilasesindus

Koosoleku protokoll

nr 19/ 09.04.2020

Kuupäev: 09.04.2020

Algus: 13.00

Lõpp: 13.40

Asukoht: Zoom meeting

Osalesid liikmed: Karoliina, Anna, Kati, Aulike, Merle, Mia.

Külalisena osales: huvijuht Airi Lehemets

Koosolekut juhatas: Kati Soomets

Protokollis: huvijuht Airi Lehemets

Päevakord

1. Distantsõppe mured ja rõõmud – Tundub, et enamus õpilasi on oludega kohanenud ja saavad hakkama. Endiselt paistab, et mõned õpilased isesisva tööga hakkama ei saa ja tegemata tööde kuhi muudkui kasvab. Osad vajavad ikkagi nö. koolist läbi lohistamist. Osad klassid ja õpilased suhtlevad omavahel tihedamalt ja küsivad ka õppimises abi.

Üheks probleemiks on kindlasti ka üksikud lapsed, kellel pole õdesid-vendi ja ka vanemad on tööl. Päris raske on päevade kaupa üksi olla.

Terve nädala õppimise esmaspäeva hommikul kätte saamist hindavad vajalikuks pigem suuremate klasside õpilased, kes on võimelised juba om aega ise planeerima. Samas, igas aines ei pruugi see võimalik olla. Aga kui enamus nädalast on ette teada, on hea. Väiksemad ilmselt õpivad ikka päeva kaupa niikuinii.

Oluline on see, et kõik esitamist vajavad tööd oleksid Stuudiumis märgitud kodutööna. Siis ei lähe järg käest ära ja saab kõik tehtud õigeaegselt.

1. Lõpueksamid ja lõpupidu – üheksandikud on väga löödud sellest, et nii tutipidu kui ka lõpupidu ära jäävad. Pakuti välja idee, et kui suve lõpuks on viiruseoht raugenud ning on lubatud juba väiksemaid üritusi ja kugunemisi teha, saaks äkki teha lõpupeo augusti lõpus koolimajas ainult koos peredega näiteks. Koolidesse sisse astumine tekitab ka palju ärevust.
2. Kevadpühad – teeme Facebookis üleskutse oma pühademunadest pilte jagada.